L'Ajuntament finalitza la reforma i obri al públic els parcs infantils de El Plantío, l'Auditori i Lloma Llarga
17/07/2019

# L'Ajuntament finalitza la reforma i obri al públic els parcs infantils de El Plantío, l'Auditori i Lloma Llarga

[![L'Ajuntament finalitza la reforma i obri al públic els parcs infantils de El Plantío, l'Auditori i Lloma Llarga](/images/noticias/2019/07/parque-benimar-gr.jpg)](/images/noticias/2019/07/parque-benimar-gr.jpg)

17.07.2019

Amb el condicionament d'aquestes tres zones infantils, emmarcades en la II fase del projecte de revisió i modernització de les zones infantils, l'equip de govern ha millorat ja prop d'una trentena d'aquests espais en tot el terme municipal

L'Ajuntament de Paterna ha finalitzat la renovació d'altres tres parcs infantils més del municipi: el parc de la C/ Melissa del barri de Lloma Llarga, el parc del carrer Bétera del barri Centre i el parc situat al costat del camp de futbol de El Plantío a La Canyada.  
  
Així ho ha revelat hui la Tenienta d'Alcalde de Seguretat, Mobilitat i Transició Ecològica, Núria Campos, qui ha destacat que “totes aquestes zones s'han millorat notablement, substituint el sòl de cautxú per paviment de cautxú continu i elements de joc nous, i en alguns casos, fins i tot adaptats amb l'objectiu d'obtindre en tots el certificat de seguretat per a parcs infantils que exigeix la legislació vigent”.  
  
Campos també ha recordat que “la renovació d'aquests parcs s'inclou en la nova fase del projecte de revisió i modernització de les zones infantils que l'equip de govern socialista està duent a terme des de fa mesos i que contempla noves actuacions en 12 àrees infantils, entre les quals s'inclouen aquests tres parcs ja reformats i que se sumen a les altres 28 intervencions que ja s'han realitzat”.  
  
De la mateixa manera, Núria Campos ha assenyalat que actualment l'Ajuntament està treballant al parc de l'Avinguda d'Europa, i en breu, començaran les actuacions al parc de la C/ Benimar del barri de Santa Rita, al parc de l'Estació de metro Paterna i en el de la C/ Casinos del barri de Terramelar.